120 
Bast forsynede Hovedkarbundter, der i Tværsnit ere vinklede, 
saaledes at deres ydre Begrændsning løber omtrent parallel 
med det tilsvarende Stykke af Stængeloverfladen, findes 
der 3 meget smaa Bundter, der ved Interfasciculærved 
sættes i Forbindelse med hine ; af disse 4 smaa Bundter 
udvikle de to sig paa samme Maade som Hovedbundterne 
og aiitage disses Charakteer, saa at det mellem dem og 
Nabobundterne værende Interfasciculærved kommer til at 
spille en højst underordnet Rolle, medens det modsatte er 
Tilfældet med de to andre smaa Bundter; disse gaa saa 
at sige op i det interfasciculære karløse Ved , saaledes at 
Stænglen paa et længere fremskreden Stadium bestaaer paa 
de to modsatte Sider af Ved, der skyldes Karbundterne og 
altsaa er rigelig forsynet med Kar, paa de to andre Sider af 
Ved, der tilhører Interfasciculærvævet og mangler Kar, men 
hvis Elementer har den for denne Slags Ved characteristiske 
radierende Anordning. 
Undersøger man imidlertid, for at see, hvorledes dette 
Ved udvikler sig, et saadant Stadium, som er afbildet Tab. 
IV Fig. 10, see vi at der findes en enkelt Kreds af mindre 
Celler, der forbinder det store Karbundt (a) med det lille 
Karbundt og paa hvis Midte der findes et lille Parti Blød- 
bast (b).. Undersøge vi et Stadium, der er en Ubetydelighed 
mere fremskreden, finde vi ganske den samme Cellekreds, 
som vi saa meget lettere kunne controllere som den ligger 
umiddelbart under en meget tydelig Primærbarken tilhørende 
Karbundtskede, men enkelte Celler have begyndt at fortykke 
sig, saaledes som Tab. IV Fig. 11 viser; disse Celler ligge 
lige paa Overgangen til Marven, og der findes overhovedet 
ingen skarpt afsat Grændse mellem denne og Vedet paa 
dette Sted. Gaa vi nu et Skridt videre, saa finde vi en 
sammenhængende Ring af Vedparenchymceller, der kun er 
adskilt fra Karbundtskeden ved den nævnte Ring af Procam- 
bialceller; nogen Production i Retning af Periferien har alt- 
saa aldeles ikke fundet Sted endnu. Selv senere, naar der 
har dannet sig en betydelig Vedraasse (Tab. IV Fig. 12) kan 
